section_heading: Točke u Euklidskoj geometriji
paragraph_text: U Euklidskoj geometriji točke se smatraju najosnovnijim dijelom prostora. U ravnini točka je definirana uređenim parom brojeva gdje prvi predstavlja udaljenost točke od <math>y</math>-osi, a drugi udaljenost točke od <math>x</math>-osi. Poopćenjem točka je definirana <math>n</math>-torkom od <math>n</math> elemenata gdje je n dimenzija prostora u kojemu se nalazi točka. Tako je točka u trodimenzionalnom prostoru definirana uređenom trojkom <math>(x,y,z)</math> gdje <math>x</math>, <math>y</math> i <math>z</math> označavaju redom širinu, visinu i dubinu.